सामान्य अवस्थाबाट हाम्रा व्यापारीले पाठ लिएनन्, नीति निर्माता चेतेनन् । १९९५ तिर अमेरिकाले सन् २००५ देखि नेपाललाई सहुलियत नदिने भन्यो । तर, अन्य मुलुकमा बजार नखोजी अमेरिका तयारी कपडा पठाउँदै गयौं । जबकि, यसबीचमा बंगलादेशले विभिन्न ठाउँमा बजार खोज्यो । अहिले बंगलादेशले ३०/३५ अर्ब डलरको तयारी कपडा निर्यात गर्छ । अमेरिकाले कोटा प्रणाली हटाउँदा पनि बंगालादेशले आफ्नो तयारी पोशाक उद्योग जोगायो । यसले उनीहरूको अर्थतन्त्र टिक्यो । हाम्रो पनि तयारी कपडामा त्यही अवस्था आउने थियो । तर, अवस्था जीर्ण भयो । अमेरिकाले फेरि सुविधा दिन थालेको एक वर्ष भयो, अब नौ वर्ष यसैगरी जान्छ । यहाँ निजी क्षेत्र पनि सुतेको छ ।
